recursal/SuperWikiNEXT-32B huggingface dataset:
மிக அதிகமான உருகுதல் உள்ளுறை வெப்பம், குறிப்பிட்ட வெப்பநிலையில் உருகுதல் மற்றும் திடமாகக் கூடிய தன்மை மற்றும் அதிக அளவிலான வெப்ப ஆற்றலை சேகரித்து வைக்கக் கூடிய பண்பு முதலியவற்றைக் கொண்ட பொருளுக்கு **நிலை மாற்றப் பொருள்** (*phase-change material*) என்று பெயர். திட நிலையில் இருந்து திரவ நிலைக்கு மாறும் போது வெப்பம் எடுத்துக் கொள்ளப் படுகிறது. திரவ நிலையில் இருந்து திட நிலைக்கு மாறும் போது வெப்பம் உமிழப் படுகிறது. சுழல் சக்கரம் எந்திர ஆற்றலை சேமிக்கவும், மின்கலன் மின்னாற்றலைச் சேகரிக்கவும் பயன்படுவது போல நிலை மாற்றப் பொருள் வெப்ப ஆற்றலைச் சேமிக்க உதவுகிறது. நிலை மாற்றப் பொருளின் தற்போதைய பயன்பாடுகள் அதிகரித்து வருகின்றன.

வெப்ப ஆற்றல் சேகரிப்பான்
------------------------

நிலை மாற்றப் பொருளுக்கு அதிகப் படியான உருகுதல் உள்ளுறை வெப்பம் இருப்பதால் இது வெப்ப ஆற்றலைச் சேகரிக்க உதவுகிறது. மருத்துவத் துறையில் சில மருந்துகளை எப்போதும் குளிர்ந்த வெப்பநிலையில் வைத்திருக்க வேண்டியிருக்கும். மருந்துகளைப் பயணத்தின் போது கொண்டு செல்லும் போது குளிர்சாதனப் பெட்டியைக் கொண்டு செல்வது கடினம். நிலை மாற்ற பொருள்கள் இத்தகைய சமயங்களில் வெப்ப ஆற்றலை சுற்றுப் புறத்தில் இருந்து எடுத்து கொண்டு மருந்துகளை குளிர்ந்த நிலையில் வைக்க உதவுகிறது. நிலை மாற்ற பொருட்கள் *வெப்ப ஆற்றல் சேகரிப்பான்* எனவும் அழைக்கப் படுகின்றன.

வகைகள்
------

நிலை மாற்ற பொருட்களை இரு வகைகளாகப் பிரிக்கலாம். அவை கனிம மற்றும் கரிம நிலை மாற்றப் பொருட்களாகும். ஹைட்ரேட் உப்புகள் கனிம நிலை மாற்றப் பொருட்களுக்கு உதாரணம் ஆகும். பாரப்பின் மெழுகு கரிம நிலை மாற்றப் பொருட்களுக்கு உதாரணம் ஆகும்.

நிலை மாற்றப் பொருட்களின் பண்புகள்
---------------------------------

### வெப்ப இயற்பியல் பண்புகள்

* குறிப்பிட்ட கன அளவில் அதிக அளவிலான வெப்ப ஆற்றலைச் சேகரிக்கும் தன்மை
* கூடுதல் வெப்பத்தைச் சேகரிக்கத் தக்க அளவிலான தன வெப்ப ஏற்புத் திறன்
* புறப்பரப்புக்கும் கன அளவிற்கும் இடையிலான தகவு அதிகம்
* நிலை மாற்றத்தின் போது ஏற்படும் கன அளவு மாற்றம் புறக்கணிக்கத்தக்கது.
* ஒவ்வொரு முறை நிலை மாற்றத்தின் போதும் மாறாத வெப்பம் சேகரிக்கும் தன்மை

### வேதிப் பண்புகள்

* வேதியியல் மற்றும் வெப்ப நிலைப்பு தன்மை
* மீள் தன்மை உடைய உருகுதல் மற்றும் உறைதல் நிகழ்வுகள்
* அரிப்பு உருவாகுவது இல்லை
* அதிகப்படியான பயன்பாடுக்குப் பின்னரும் நிலை மாற்றப் பொருட்களின் தரம் குறைவது இல்லை

நிலை மாற்றப் பொருட்களின் உறைபொதியாக்கம்
---------------------------------------

நிலை மாற்றப் பொருளின் மூலக்கூறுகள் அதன் திரவ நிலையில் இருக்கும் போதே பிரிவடைந்து விடுவதால், திரவ நிலையில் இருந்து திண்ம நிலைக்கு மாறும் பொழுது முழுவதுமாகடத் திண்மம் ஆவது இல்லை. இந்நிகழ்வு வெப்பம் சேகரிக்கும் தன்மையைக் குறைக்கிறது. இதைத் தடுக்க, நிலை மாற்றப் பொருட்கள் உறைபொதியாக்கம் செய்யப்படுகின்றன. உறைபொதியாக்கம் என்பது நிலை மாற்றப் பொருட்களை குறிப்பிட்ட வகை உறையினில் வைத்து உபயோகப்படுத்துவதாகும். இவ்வகை உறையிடல் முறைகளால் நிலை மாற்றப் பொருட்களைச் வெப்பம் சேகரிக்கும் கொள்கலனாகச் செயல்படுகின்றன. மேலும் இது உருகுதல் மற்றும் உறைதல் நிகழ்வுகளை முறைப்படுத்துகிறது. நிலை மாற்றப் பொருட்களை மூடியிருக்கும் உறை, திரவம் உருகி வெளியேறாமல் இருக்கவும் பயன்படுகிறது. அதிகப் படியான பயன்பாடுகளில் நிலை மாற்றப் பொருட்கள் உறைபொதியக்கம் செய்யப்பட்டு பயன்படுத்தப் படுகின்றன. ஒரு சில பயன்பாடுகள் குறிப்பாக மின்னணு சாதனங்களைக் வெப்பத்தை வெளியேற்றும் சாதனங்களில் இவை உறையிடாமல் பயன்படுத்தப் படுகின்றன.
**எச்2ஓ** (*H2O*) என்பது 2002இல் வெளியான கன்னட மொழித் திரைப்படமாகும். படத்தை அறிமுக இயக்குனர்கள் என். லோகநாத், இராஜாராம் ஆகிய இருவரும் இயக்கியிருந்தனர். இது, தமிழில் "எச்2ஓ காவேரி" என பெயரிட்டு வெளியிடப்பட்டது. இது தன்ராஜ் பிலிம்ஸ் பதாகையின் கீழ் தயாரிக்கப்பட்டது. இதன் கதையை உபேந்திரா எழுதி நடித்துள்ளார். இவருடன் பிரபு தேவா, பிரியங்கா திரிவேதி பாபு மோகன், சாது கோகிலா, பேங்க் ஜனார்த்தன் ஆகியோரும் உடன் நடித்திருந்தனர்.

படத்தின் கதைக்களம் இரண்டு கிராமங்களுக்கிடையேயான சண்டையைச் சுற்றியே உள்ளது. ஏனெனில் காவேரி நீர் பிரச்சினை வெளியானதும் சர்ச்சைக்குரியதானது. ஆனால் திரையரங்க வசூலில் நன்றாக இருந்தது. படத்தின் படத்தொகுப்பினை டி.சசிகுமார் கவனிக்க ஒளிப்பதிவினை எச். சி. வேணுகோபால் மேற்கொண்டார். இந்த படம் தெலுங்கில் இதே பெயரில் மொழி மாற்றம் செய்யப்பட்டது. இது இந்தியில்  *தில் கி தட்கன்*  என்று பெயரிடப்பட்டது. இரு மாநிலங்களுக்கிடையேயான சர்ச்சைக்கான உருவகக் குறிப்பின் முக்கிய கருத்து 2016இல் வெளியான 'மராத்தி டைகர்ஸ்' என்ற மராத்தி திரைப்படத்தில் பயன்படுத்தப்பட்டது.

நடிகர்கள்
---------

* உதயசங்கராக உபேந்திரா
* வைரமுத்துவாக பிரபுதேவா
* பிரியங்கா திரிவேதி
* பாபு மோகன்
* சாது கோகிலா
* பேங்க் ஜனார்த்தனன்

தயாரிப்பு பணி
-------------

படத்தின் கதை ஆரம்பத்தில் டாக்டர் ராஜ்குமார், நடிகர் ரஜினிகாந்த் ஆகியோருக்காக எழுதப்பட்டது, அவர்கள் இருவரும் படத்தின் கதை காரணமாக நடிக்க மறுத்துவிட்டனர்.

ஒலிப்பதிவு
----------

சாது கோகிலா படத்திற்கு இசையமைத்தார். பாடல்கள உபேந்திரா எழுதியிருந்தார். ஒலிப்பதிவு ஆல்பம் 27 மே 2001 அன்று பெங்களூரிலுள்ள காந்தீராவா ஸ்டுடியோஸில் வெளியிடப்பட்டது.

வரவேற்பு
--------

இந்தப் படத்தின் மூலம் இரண்டு வருட இடைவெளிக்குப் பிறகு உபேந்திரா பெரிய திரைக்கு திரும்பினார். இதன் இசை வெளியீடு ஒரு புதிய சாதனையை உருவாக்கியது. 1 கோடிக்கு மேல் வணிகத்தை மேற்கொண்டது. "ஐ வன்னா சீ மை டார்லிங்", "ஹூவ் ஹூவ்", "நா நின்னா பிடலாரே", "பிடா பைடா", மற்றும் "தில் இல்டே" போன்ற பாடல்கள் தரவரிசையில் முதலிடத்தைப் பிடித்தன.

கருத்து
-------

எச்2ஓ என்பது கன்னட இளைஞனுக்கும் ஒரு தமிழனுக்கும் இடையிலான காவேரி என்ற பெண்ணின் மீதான ஒரு முக்கோண காதல் கதையாகும். இவர்கள், காவேரி என்ற பெண்ணின் காதலுக்காக போட்டியிடுகிறார்கள். இது உண்மையில் கர்நாடகாவிற்கும் தமிழகத்திற்கும் இடையிலான காவிரி நதி தகராறுக்கான உருவகக் குறிப்பு ஆகும்.

வெளியீடு
--------

### சர்ச்சை

படம் அதன் உள்ளடக்கம் காரணமாக சர்ச்சைக்குள்ளானது. கர்நாடகா மற்றும் தமிழகத்தைச் சேர்ந்த ஆர்வலர்கள் படத்திற்கு தடை விதிக்கக் கோரினர், இரு தரப்பிலும் உள்ள மொழியியல் உணர்வுகளைத் திருப்திப்படுத்துவதற்காக, படத்தில் உள்ள தமிழ் வசனங்களை கன்னடத்திலும் அதற்கு நேர்மாறாகவும் மாற்றம் செய்வதன் மூலம் சமரசம் செய்ய உபேந்திரா கட்டாயப்படுத்தப்பட்டார். அரசியல் கட்சிகளின் கொடிகள் அடங்கிய காட்சிகள் மீண்டும் வெளியிடப்படுவதற்கு முன்பு நீக்கப்பட்டன. 

### விமர்சன வரவேற்பு

படம் வெளியானதும் அதிக நேர்மறையான விமர்சனங்களைப் பெற்றது. காவேரி நதி நீர் தகராறு போன்ற ஒரு முக்கியமான விஷயத்தை வணிக ரீதியாக விவரிக்க உபேந்திரா நிர்வகித்த விதத்தை விமர்சகர்கள் பாராட்டினர். 

### பாக்ஸ் ஆபிஸ் செயல்திறன்

H  2 O கர்நாடகா முழுவதும் 28 திரையரங்குகளில் 50 நாட்கள் ஓட்டத்தை நிறைவுசெய்தது. மேலும் பெங்களூரில் இல் 75 நாட்கள் ஓடியது.

குறிப்புகள்
-----------

1. ↑  Riti, M. D. (4 January 2001). "Prabhu Deva in a unique tap dance!". *Rediff*. 29 April 2016 அன்று பார்க்கப்பட்டது.
**பிரையன் இடைலர்** (ஆங்கில மொழி: *Brian Tyler*) (பிறப்பு:மே 8, 1972) என்பவர் அமெரிக்க நாட்டு இசைக்கலைஞர் மற்றும் இசையமைப்பாளர் ஆவார். இவர் 1997 ஆம் ஆண்டு முதல் பல தொலைக்காட்சி தொடர்கள், திரைப்படங்கள் மற்றும் நிகழ்ப்பட ஆட்டங்களுக்கு இசை அமைத்துள்ளார். இவர் தனது 21 வது வயதில் இருந்து அயன் மேன் 3, நௌ யூ ஸீ மீ (2013), இன்ட்டு தி ஸ்ட்டார்ம் (2014), அவெஞ்சர்ஸ்: ஏஜ் ஆஃப் அல்ட்ரான் (2015), பியூரியஸ் 7 (2015), போன்ற பல திரைப்படங்களுக்கு இசை அமைத்ததன் மூலம் அறியப்படும் இசை கலைஞர் ஆனார்.

இவர் 2013-2016 மார்வெல் ஸ்டுடியோசு நிறுவனத்தின் சின்னதை இயற்றினார், இது தோர்: த டார்க் வேர்ல்டு (2013) உடன் அறிமுகமானது, அதை தொடர்ந்து அந்த படத்தில் இசையமைப்பாளராக பணியற்றினார். இவர் 2002 ஆம் ஆண்டில் லாஸ்ட் கால் என்ற திரைப்படத்தில் இசையமைப்பாளராக பணிபுரிந்ததகாக மூன்று எம்மி விருதுகளுக்கு பரிந்துரை செய்யப்பட்டார்.

மேற்கோள்கள்
-----------

1. ↑  "Brian Tyler - Composer Biography, Facts and Music Compositions". 2018-11-07 அன்று மூலம் பரணிடப்பட்டது. 2022-03-16 அன்று பார்க்கப்பட்டது.
2. ↑  Strom, Marc (November 12, 2013). "Introducing the New Marvel Studios Logo". Marvel. November 15, 2013 அன்று மூலதளத்திலிருந்து பரணிடப்பட்டது எடுக்கப்பட்டது. November 12, 2013 அன்று பார்க்கப்பட்டது.
3. ↑  "Academy invites 135 new members".

வெளி இணைப்புகள்
---------------

* ஐ.எம்.டி.பி இணையத்தளத்தில் பிரையன் இடைலர்
**நிலாரசிகன்(ராஜேஷ் வைரபாண்டியன்)** , இவர் கவிஞர் மற்றும் எழுத்தாளர். தூத்துக்குடி மாவட்டத்தைச் சேர்ந்த இவர் கவிதை, சிறுகதை, கட்டுரை மற்றும் விமர்சனங்களை எழுதி வருகிறார். தகவல் தொழில் நுட்பத்துறையில் பணிபுரிந்து வரும் இவரது படைப்புகள் ஆனந்த விகடன், வார்த்தை, உயிர்மை, கல்கி, புன்னகை, அகநாழிகை, நவீன விருட்சம், உயிர் எழுத்து, கல்குதிரை, கொம்பு போன்ற இதழ்களிலும், கீற்று, கூடல்திணை, அதிகாலை, உயிரோசை, திண்ணை, தமிழோவியம் போன்ற இணைய இதழ்களிலும் வெளியாகி இருக்கின்றன. 2011க்கான "சுஜாதா சிறந்த சிற்றிதழ் விருது" பெற்றிருக்கும் 361 என்னும் தீவிர நவீன இலக்கிய சிற்றிதழின் ஆசிரியர்.[*மேற்கோள் தேவை*]

கவிதை நூல்கள்
-------------

* வெயில் தின்ற மழை(2010)
* மீன்கள் துள்ளும் நிசி (2012) - சிறந்த கவிதைநூலுக்கான புன்னகை விருது பெற்றது
* கடலில் வசிக்கும் பறவை (2013)
* வேனிற்காலத்தின் கற்பனைச் சிறுமி(2018) - சிறந்த கவிதை நூலுக்கான சுஜாதா விருது பெற்றது

சிறுகதை நூல்
------------

* யாரோ ஒருத்தியின் டைரிக்குறிப்புகள்(2009)
* ஜூலி யட்சி(2015)

சிறுவர் நாவல்
-------------

* குகைதேசக் குள்ளர்கள்(2020)

வெளியிணைப்புகள்
---------------

* நிலாரசிகன் இணையதளம் பரணிடப்பட்டது 2020-02-04 at the வந்தவழி இயந்திரம்
* நிலாரசிகன் சிறுகதைகள்
* மாற்று இணையத்தில் நிலாரசிகன் எழுதிய தமிழ் வலைப்பதிவுகளின் தொகுப்பு பரணிடப்பட்டது 2016-03-05 at the வந்தவழி இயந்திரம்
**பெ. கோவிந்தன்** (பிறப்பு: மே 3 1940) மலேசியாவில் மூத்த தமிழ் எழுத்தாளர்களுள் ஒருவராவார். பெ. கோ. மலையரசன் என்ற புனைப்பெயரில் எழுத்துலகில் நன்கறியப்பட்ட இவர் விற்பனை உதவியாலாளராக பணியாற்றி வருகின்றார். நாடறிந்த நல்ல கவிஞர். பல வானொலி, மேடைக் கவியரங்குகளில் பங்கு பற்றியுமுள்ளார்.

எழுத்துத் துறை ஈடுபாடு
----------------------

1960-ஆம் ஆண்டு தொடக்கம் கவிதைகள், கட்டுரைகளை எழுதிவருகின்றார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும், தமிழ் நாட்டில் "தென்மொழி", "முல்லைச்சரம்" முதலிய இதழ்களிலும் வெளிவந்துள்ளன.

நூல்கள்
-------

* "நிலைபெற்ற தலைவன்" (அண்ணா பற்றிய கவிதைகள், 1969)
* "பாவாணர் பிள்ளைத் தமிழ்" (1989)
* "பாய்புலி பிரபாகரன் பிள்ளைத் தமிழ்" (2003)

பரிசுகளும் விருதுகளும்
----------------------

* சிங்கப்பூரில் நடந்த தென்கிழக்காசியக் கவிதை மஞ்சரி கவிதைப் போட்டியில் முதல் பரிசு (1988);
* பாரதிதாசன் இயக்கத்தின் குறுங்காவியப் போட்டியில் இரண்டாம் பரிசு (1989);
* அன்பானந்தன் இலக்கிய வாரியம், தமிழர் திருநாள் அமைப்புக்கள் போன்றவற்றில் பல பரிசுகள்.
* "கழகக் கவிஞர்"விருது - மலேசியத் திராவிடர் கழகம்

உசாத்துணை
---------

* மலேசியத் தமிழ் எழுத்துலகம் தளத்தில் பெ. கோவிந்தன் பக்கம் பரணிடப்பட்டது 2016-03-04 at the வந்தவழி இயந்திரம்
**பிரைஸ் டிவிட்** (Bryce De Witt 1923, சனவரி 8) என்பவர் ஈர்ப்பியல் மற்றும் புலக் கொள்கை தொடர்பான ஆய்வுகளை மேற்கொண்ட அமெரிக்க இயற்பியலாளர் ஆவார்.

வாழ்க்கைக் குறிப்புகள்
----------------------

இவருடைய இயற்பெயர் கால் பிரைஸ் செலிமன் (Carl Bryce Seligman). 1950 இல் தந்தையின் மறைவிற்குப் பின் இவரும், இவரது மூன்று சகோதரர்களும் தாய்வழிப் பெயரான டிவிட் (De Witt) என்பதனைத் தங்களது பெயரோடு இணைத்துக் கொண்டனர். ஐரோப்பாவில் இளம் விஞ்ஞானியாக வலம் வந்த காலத்தில் தனது பெயர் மாற்றத்தின் காரணமாக ஃபெலிக்ஸ் ப்ளோச் (Felix Bloch) என்பாரின் பகைமைக்கு உள்ளாகி, அவருக்கு ஸ்டான்ஃபோர்டு(Stanford) பல்கலைக்கழகத்தில் கிடைக்க வேண்டிய பதவி கிடைக்காததால் ஆஸ்டின் (Austin, Texas) நகரத்திற்குச் செல்ல நேர்ந்தது. இரண்டாம் உலகப் போரின் போது கடற்படை விமானியாகப் பணியாற்றினார். இயற்பியல் மற்றும் கணிதத் துறையில் வல்லுநரான சிசில் டிவி – மொரெட் (Cecile De Witt–Morette) என்பாரை மணந்தார். கல்லீரல் புற்றுநோய் காரணமாக தனது 81 ஆவது அகவையில் செப் 23, 2004 ல் மறைந்தார். அவரது இறுதிச் சடங்கினை மனைவி மற்றும் நான்கு குழந்தைகளும் பிரான்ஸில் (France) செய்தனர்.

பணிகள்
------

பொது சார்பியல் தொடர்பான ஆய்வுகளை மேற்கொண்ட இவர் வீலர் (Wheeler) என்பாருடன் இணைந்து பேரண்டம் தொடர்பான அலைக் கொள்கையினையும், சமன்பாட்டையும் வெளியிட்டார். இவருடைய மாணவர் லாரி ஸ்மார் (Larry Smarr) என்பவர் எண்ணியல் தொடர்பான சார்பியல் ஆராய்ச்சியை மேற்கொண்டார்.
தனது இளங்கலை மற்றும் முனைவர் பட்டத்தை ஹார்வார்ட் (Harvard University) பல்கலைக்கழகத்தில் பெற்றார். இவருடைய வழிகாட்டி ஆசிரியர் முனைவர் ஜூலியன் ஸ்விங்கர் (Julian S. Schwinger). 1987 ஆம் ஆண்டு டிராக் (Dirac) பரிசினையும், 2005 இல் ஐன்ஸ்டீன் பரிசினையும் பெற்றார். அமெரிக்க சஞ்சிகை மற்றும் தேசிய அறிவியல் சங்கத்திலும் உறுப்பினராக இருந்தார்.

சான்றாவணம்
----------

1. ↑
**மொழியியல் உருவியம்** (Linguistic typology) என்பது, மொழியியலின் ஒரு துணைத்துறை ஆகும். இது மொழிகளை அவற்றின் அமைப்பு, செயற்பாடு என்பவற்றின் அடிப்படையில் ஆய்வு செய்து வகைப்படுத்துகிறது. உலக மொழிகளின் பொது இயல்புகளையும் அவற்றின் அமைப்பியல் பல்வகைமையையும் விவரித்து விளக்குவதே இத்துறையின் குறிக்கோள். இதிலும் மூன்று துணைத்துறைகள் உள்ளன. இவை பண்பிய உருவியம், அளவிய உருவியம், கோட்பாட்டு உருவியம் என்பன. பண்பிய உருவியம், ஒரே மொழியின் வெவ்வேறு வழக்குகளை அல்லது வெவ்வேறு மொழிகளை ஒப்பிட்டு ஆராய்கிறது, அளவிய உருவியம், உலக மொழிகளில் உள்ள அமைப்புக் கோலங்களின் பரம்பல் குறித்து ஆராய்கிறது, கோட்பாட்டு உருவியம் இப்பரம்பல் குறித்து விளக்குகிறது.

பண்பிய உருவியம்
---------------

பண்பிய உருவியம், மொழிகளை விவரிப்பதற்கும் ஒப்பிடுவதற்குமான ஒரு கட்டமைப்பைத் தரக்கூடிய மாதிரியொன்றை அல்லது மொழிகளிடையே வேறுபடுகின்ற குறியீட்டு முறையை உருவாக்குகிறது.

### எழுவாய்-பயனிலை-செயப்படுபொருள் ஒழுங்கு

ஒரு தொகுதி மாதிரிகள், வாக்கியங்களில் எழுவாய், பயனிலை, செயப்படுபொருள் ஆகியவற்றின் அடிப்படை ஒழுங்கமைவை வெளிப்படுத்துகின்றன. இவை:

* எழுவாய்-பயனிலை-செயப்படுபொருள் (எ.ப.செ)
* எழுவாய்-செயப்படுபொருள்-பயனிலை (எ.செ.ப)
* பயனிலை-எழுவாய்-செயப்படுபொருள் (ப.எ.செ)
* பயனிலை-செயப்படுபொருள்-எழுவாய் (ப.செ.எ)
* செயப்படுபொருள்-எழுவாய்-பயனிலை (செ.எ.ப)
* செயப்படுபொருள்-பயனிலை-எழுவாய் (செ.ப.எ)

சில மொழிகளில், பயனிலை ஒரு துணைவினையாகவும், எச்சமாகவும் பிரிக்கப்படு எழுவாயும் செயப்படுபொருளும் அல்லது இரண்டும் அவற்றுக்கு இடையே வைக்கப்படுகின்றன. செருமன், டச்சு, வேல்சு போன்ற மொழிகளில் இவ்வகையான அமைப்பைக் காணமுடியும். மொழியியலாளர்கள், இவ்வாறான மொழிகளை வகைப்படுத்தும்போது, பிரிவடையாத பயனிலைகளைக் கொண்ட வாக்கியங்களை அடிப்படையாகக் கொள்கின்றனர், அல்லது துணைவினையின் இடத்தைக் கருத்தில் கொள்கின்றனர். இதன்படி, செருமன் எ.ப.செ ஆகவும், வேல்சு ப.எ.செ ஆகவும் கொள்ளப்படுகின்றன.
**பிரையன் டைரி கேன்றி** (ஆங்கில மொழி: *Brian Tyree Henry*) (பிறப்பு: மார்ச்சு 31, 1982) என்பவர் அமெரிக்க நாட்டு நடிகர் ஆவார். இவர் 2016 ஆம் ஆண்டு முதல் எஃப்எக்ஸ் தொலைக்காட்சியில் ஒளிபரப்பாகும் 'அட்லாண்டா' என்ற நகைச்சுவை நாடகத் தொடரில் ஆல்பிரட் "பேப்பர் பாய்" மிலேசு என்ற கதாபாத்திரத்தில் நடித்ததற்காக இவர் மிகவும் பிரபலமானவர். இவர் இதற்காக ஒரு நகைச்சுவைத் தொடரில் சிறந்த துணை நடிகருக்கான பிரைம் டைம் எம்மி விருதுக்கு பரிந்துரை செய்யப்பட்டார்.

இவர் விண்டோசு (2018), ஜோக்கர் (2019), காட்சில்லா விஸ். காங் (2021) போன்ற பல திரைப்படங்களிலும் நடித்துள்ளார். அத்துடன் 2021 ஆம் ஆண்டில் மார்வெல் திரைப் பிரபஞ்சத் திரைப்படமான எட்டெர்னல்சு என்ற படத்தில் 'பாஸ்டோசு' என்ற கதாபாத்திரத்திலும் நடித்துள்ளார்.

மேற்கோள்கள்
-----------

1. ↑  Brown, Emma (September 7, 2016). "Discovery: Brian Tyree Henry". *Interview*. Brant Publications. September 8, 2016 அன்று மூலம் பரணிடப்பட்டது. September 15, 2016 அன்று பார்க்கப்பட்டது.
2. ↑  Fitz-Gerald, Sean (September 6, 2016). "Who Plays Paper Boi The Rapper on 'Atlanta'?". *Thrillist*. June 28, 2017 அன்று பார்க்கப்பட்டது.
3. ↑
4. ↑  Brian Tyree Henry Teases Joker by Zack Scharf, IndieWire.com, June 12, 2019.

வெளி இணைப்புகள்
---------------

* ஐ.எம்.டி.பி இணையத்தளத்தில் பிரையன் டைரி கேன்றி
1,2,3,4-டெட்ராசீனின் கட்டமைப்பு
 1,2,4,5- டெட்ராசீனின் கட்டமைப்பு
**டெட்ராசீன்** *(Tetrazine)* என்பது C2H2N4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஆறு உறுப்பு அரோமாட்டிக் வளையத்தில் 4 நைட்ரசன் அணுக்களைக் கொண்டிருக்கும் டெட்ராசீன் ஒரு நிலைப்புத்தன்மையற்ற சேர்மமாகும். இச்சேர்மத்திலிருந்து பெறப்படும் வழிப்பெறுதிகளுக்குப் பெயரிடும்போது டெட்ராசின் என்ற பெயர் பயன்படுத்தப்படுகிறது. 1,2,3,4-டெட்ராசீன்கள், 1,2,3,5- டெட்ராசின்கள், 1,2,4,5- டெட்ராசின்கள் என்ற மூன்று மாற்றியங்கள் டெட்ராசினுக்கு உண்டு. இவை முறையே வி-டெட்ராசின்கள், ஏ.எசு-டெட்ராசீகள், எசு-டெட்ராசீன்கள் என்ற பெயர்களாலும் அழைக்கப்படுகின்றன.

1,2,3,4-டெட்ராசீன்கள்
---------------------

1,2,3,4- டெட்ராசீன்கள் பெரும்பாலும் ஓர் அரோமாட்டிக் வளைய அமைப்புடன் உருகி இணைத்தே தனிமைப்படுத்தப்படுகின்றன. இவை டையாக்சைடு வழிப்பெறுதிகளாக நிலைப்புத்தன்மையைப் பெறுகின்றன.

1,2,4,5-டெட்ராசின்கள்
---------------------

1,2,4,5-டெட்ராசசீன்கள் நன்கு அறியப்பட்டுள்ளன. எண்ணற்ற 3,6-பங்கீடு 1,2,4,5-டெட்ராசீன்களும் அறியப்படுகின்றன.. ஆற்றல் அடிப்படையான வேதியியலில் இவ்வகைப் பொருள்கள் பயன்படுத்தப்படுகின்றன. 
3,6-டைi-2-பிரிடைல்-1,2,4,5-டெட்ராசீன் சேர்மம்' இரண்டு பிரிடின் பதிலிகளைப் பெற்றுள்ளது. டையீல்சு ஆல்டர் வினைகளில் ஒரு வினையாக்கியாக இவை முக்கியத்துவம் பெற்றுள்ளன. 

இருவளைய ஐதரோகார்பன் நார்போர்னாடையீனுடன் இது ஒரு டையீல்சு ஆல்டர் வினை மற்றும் அதற்கு எதிரான இரண்டு டையீல்சு ஆல்டர் வினை என்ற வரிசையில் வினைபுரிந்து ஓர் அசிட்டிலீன் அலகு பரிமாற்றத்துடன் சைக்ளோபென்டாடையீன் மற்றும் பிரிடாசின் சேர்மங்களாகிறது.

3,6-டை-2-பிரிடைல்-1,2,4,5-டெட்ராசீன் சேர்ம்ம் நார்போர்னாடையீனுடன் ஈடுபடும் வினை
ஓர் அரீனுடன் உருக்கி இணைந்த நார்போர்னாடையீன் வினையில் ஈடுபடுமெனில் வினையானது இடைநிலையில் நிறுத்தப்படுகிறது .

மேற்கோள்கள்
-----------

1. ↑  (see United States Patent 6645325)
2. ↑  Datasheet: Link
3. ↑  Dalkılıç, Erdin, and Arif Daştan. "Synthesis of cyclopentadiene derivatives by retro-Diels–Alder reaction of norbornadiene derivatives." Tetrahedron 71.13 (2015): 1966-1970.

Dalkılıç, Erdin, et al. "Novel and versatile protocol for the preparation of functionalized benzocyclotrimers." Tetrahedron Letters 50.17 (2009): 1989-1991.
4. ↑  *π-Bond Screening in Benzonorbornadienes: The Role of 7-Substituents in Governing the Facial Selectivity for the Diels-Alder Reaction of Benzonorbornadienes with 3,6-Di(2-pyridyl)-s-Tetrazine*. Ronald N. Warrener and Peter A. Harrison Molecules **2001**, 6, 353–369 Online Article
**அறிவுசார் சொத்துரிமை காப்புச் சட்டம் 2011** (ஆங்கிலம்: சுருக்கமாக **IP PROTECT Act**, முழுமையாக:அறிவுசார் சொத்துத் திருட்டையும் பொருளியல் புத்தாக்கங்களுக்கான உண்மையான வலைவழி அச்சுறுத்தல்களையும் தடுக்கும் சட்டம் 2011, The **P**reventing **R**eal **O**nline **T**hreats to **E**conomic **C**reativity and **T**heft of Intellectual Property Act of 2011), அல்லது PIPA, செனட் சட்டவரைவு S. 968, என்பது மே 12, 2011இல் ஐக்கிய அமெரிக்க மேலவையில் 11 இணை முன்மொழிவோரின் ஆதரவுடன் சனநாயக கட்சி செனட்டர் பாட்ரிக் லியாஹி தாக்கல் செய்துள்ள சட்டவரைவு ஆகும்.

இந்தச் சட்டத்தின் நோக்கமாகக் கூறப்படுவது திருட்டு மற்றும் போலிகளை ஊக்குவிக்கும் வலைத்தளங்களுக்கான, குறிப்பாக அமெரிக்காவிற்கு வெளியிலிருந்து இயங்கும் வலைத்தளங்களுக்கான, அணுக்கத்தை தடுக்கும் வழிவகைகளை அமெரிக்க அரசிற்கும் பதிப்புரிமை உள்ளோருக்கும் உருவாக்குதாகும். சட்டமன்ற நிதிநிலை அலுவலகம் இந்தச் சட்டத்தை செயல்படுத்த 2016 வரை USD 47 மில்லியன் செலவாகும் என்றும் 22 சிறப்பு முகவர்கள் மற்றும் 26 ஊழியர்களை பணியிலமர்த்தி பயிற்சி அளிக்க வேண்டுமென்றும் மதிப்பிட்டுள்ளது..

இந்தச் சட்டம் 2010ஆம் ஆண்டு சட்டமன்றத்தில் நிறைவேற்ற இயலாத *வலைவழி மீறல் மற்றும் நகல்களைப் போராடும் சட்டத்தின்* (Combating Online Infringement and Counterfeits Ac, COICA) புதிய வடிவாகும். இதனை ஒத்த மற்றொரு சட்டவரைவு, வலைவழித் திருட்டை நிறுத்துதல் சட்டம் கீழவை (ஐக்கிய அமெரிக்கா)|அமெரிக்க கீழவையில் அக்டோபர் 26, 2011இல் அறிமுகப்படுத்தப்பட்டுள்ளது.

மேற்கோள்கள்
-----------

1. ↑  "சிநெட் கட்டுரை, 12 மே 2011". 2012-10-25 அன்று மூலம் பரணிடப்பட்டது. 2012-01-19 அன்று பார்க்கப்பட்டது.
2. ↑  The Hill.com, 19 ஆகத்து 2011
3. ↑  BBC news, 13 மே 2011

வெளியிணைப்புகள்
---------------

* (ஆங்கில மொழியில்) சட்டவரைவு வரிவடிவம்
**மொழி வரலாறு** என்பது மனிதர் எப்போது மொழியைப் பயன்படுத்த தொடங்கினர் என்பது பற்றியும், குறிப்பிட்ட மொழிகள் எப்போது தோன்றி மருபின என்பது பற்றியதும் வரலாறு ஆகும்.

பேச்சு மொழியின் தோற்றம்
-----------------------

13.7 பில்லியன் ஆண்டுகளுக்கு முன்னர் அண்டம் தோன்றியதாகவும், தற்கால மனித இனம் (Homo Sapiens) 300, 000 ஆண்டுகளுக்கு முன்னர் தோன்றியதாகவும் அறிவியலாளர்கள் கருதுகின்றனர். சுமார் 100000-50000 ஆண்டுகளுக்கு முன்னர் கிழக்கு ஆபிரிக்காவில் இருந்து மனிதர் மத்திய ஆசியா ஊடாக ஐரோப்பா, ஆசியா, அமெரிக்கா ஆகிய இடங்களுக்குப் பரவினர். சுமார் 40,000 ஆண்டுகளுக்கு முன்பு பேச்சு மொழி தோன்றியிருக்கலாம் எனக் கருதப்படுகிறது.

எழுத்து மொழியின் தோற்றம்
------------------------

பெரும்பாலும் காட்டுவாசி ஆக இருந்த மனிதர், கிமு 10 000 ஆண்டுகள் அளவில் வேளாண்மையில் ஈடுபட தொடங்கினர். சுமேரிய (கிமு 5000) , எக்ப்திய (3500), இந்து (கிமு 2600), சீன (கிமு 2100), கிரேக்க (கிமு 1600) நாகிரகங்கள் வேளாண்மை சிறந்த ஆற்றுக்கரையை ஒட்டிப் பிறந்தன. 

இந் நாகரிகங்களின் ஒரு முக்கிய கூறு அவை எழுத்து மொழியை பயன்படுத்த தொடங்கியது ஆகும். 

* சுமேரிய மொழி - கிமு 3100-2000
* எகிப்திய மொழி - கிமு 3400
* கிரேக்க மொழி
* சீன மொழி
* பிராக்கிரதம்
* தமிழ்

மேற்கோள்கள்
-----------

1. ↑  The Knowledge Books. (2007). Washington: National Geographic.
**பெ. சுப்பையா அம்பலம்** (*P. Subbiah Ambalam*) என்பவர் இந்திய அரசியல்வாதியும் முன்னால் நாடாளுமன்ற உறுப்பினரும் ஆவார். இவர் 1957 முதல் 62 வரை இராமநாதபுரம் நாடாளுமன்றத் தொகுதியின் உறுப்பினராக 2வது மக்களவைக்குத் தேர்ந்தெடுக்கப்பட்டார். இவர் இந்தியத் தேசிய காங்கிரசு கட்சியினைச் சார்ந்தவர்.

வாழ்க்கை வரலாறு
---------------

சுப்பையா அம்பலம், தமிழ்நாட்டின் இராமநாதபுரம் மாவட்டத்தில் 1921ஆம் ஆண்டு மே 4 ஆம் தேதி பெரியண்ணன் அம்பலம் என்பவருக்கு மகனாகப் பிறந்தார். இவர் தனது கல்லூரிக் கல்வியைத் தாம்பரத்தில் உள்ள சென்னை கிறித்துவக் கல்லூரி மற்றும் சென்னை சட்டக் கல்லூரியில் (டாக்டர். அம்பேத்கர் அரசு சட்டக் கல்லூரி, சென்னை) ஆகியவற்றில் கற்றார்.

இவர் பாப்பாத்தி அம்மாள் என்பவரைத் திருமணம் செய்து கொண்டார். இவர்களுக்கு ஒரு மகள் மற்றும் நான்கு மகன்கள் உட்பட ஐந்து குழந்தைகள் உள்ளனர்.

மேற்கோள்கள்
-----------

1. ↑  "P Subbiah Ambalam, Ramanathapuram Lok Sabha Elections 1957 in India LIVE Results - Latest News, Articles & Statistics". *LatestLY*. 2018-01-15. 2021-08-14 அன்று பார்க்கப்பட்டது.
2. ↑  "Members Bioprofile". *Parliament of India, Lok Sabha*. 1921-05-04. 2021-08-14 அன்று பார்க்கப்பட்டது.
3. ↑  "Shri P. Subbiah Ambalam MP biodata Ramanthapuram". *ENTRANCEINDIA*. 2018-12-24. 2021-08-14 அன்று பார்க்கப்பட்டது.
**பிரைட்ரே** *(Brightray)* என்பது நிக்கல்-குரோமியம் கலப்புலோகம் ஆகும், இது அதிக வெப்பநிலையில் வாயு ஓட்டம் மூலம் உண்டாகும் அரிப்புக்கு எதிர்ப்பைத் தருகிறது என்பதற்காக முக்கியத்துவம் பெறுகிறது.1930 களில் இருந்து குறிப்பாக பெட்ரோல் இயந்திரங்களில் வெளியேற்றும் வால்வின் தலைகள் மற்றும் பெட்ரோல் இயந்திரங்களின் அதிலும் குறிப்பாக வானூர்தி இயந்திரங்களின் இருக்கைகள் தயாரிக்கப் பயன்படுத்தப்பட்டது. 
பெர்மிங்காமில் இருக்கும் என்றி விக்கின் நிறுவனம் இதை உருவாக்கியது. 
இதைத்தவிர இது மேற்பூச்சாகவும் பயன்படுத்தப்படுகிறது. மின்வெப்ப மூலங்களுக்குத் தேவையான கம்பிகள் மற்றும் இழைகள் தயாரித்தலிலும் இவை பயன்படுகின்றன. 

அசல் பிரைட்ரே கலப்புலோகம் 80% நிக்கலும் 20% குரோமியமும் கலந்த கலவையாகும். இக்கலப்புலோகம் இன்றும் பிரைட்ரே எசு என்ற பெயரில் பயன்படுத்தப்படுகிறது and can be used at temperatures up to 1050°C. Several other variants are now available. These include nickel-iron-chromium *Brightray F*. 1500° செல்சியசு வெப்பநிலையில் பயன்படும் இக்கலப்புலோகம் போன்றே வேறு இயைபுகளிலும் காணப்படுகிறது. 
நிக்கல்-இரும்பு-குரோமியம் பிரைட்ரே எப் உள்ளிட்டவை இதில் அடங்கும். இது ஒடுக்கம் மற்றும் ஆக்சிசனேற்றம் இரண்டிலும் சிறந்த தடையை அளிக்கிறது. பிரைட்ரே சி என்பதும் அருமண் தனிமங்கள் சிறிதளவு சேர்ந்த நிக்கல்-குரோமியம் கலப்புலோகமாகும். இச்சேர்க்கையால் இவற்றின் வாழ்நாள் அதிகரிக்கிறது.

மேற்கோள்கள்
-----------

1. ↑  FJ Camm (January 1944). "Brightray". *Dictionary of Metals and Alloys* (3rd ). பக். 25. .
2. ↑  "Brightray S" (PDF). Special Metals. 2016-12-20 அன்று மூலம் (PDF) பரணிடப்பட்டது. 2017-08-01 அன்று பார்க்கப்பட்டது.
3. ↑  "Brightray F" (PDF). Special Metals. 2016-12-20 அன்று மூலம் (PDF) பரணிடப்பட்டது. 2017-08-01 அன்று பார்க்கப்பட்டது.
4. ↑  "Brightray C" (PDF). Special Metals. 2016-12-20 அன்று மூலம் (PDF) பரணிடப்பட்டது. 2017-08-01 அன்று பார்க்கப்பட்டது.
**மொழி நூல்** என்பது, தமிழில் மொழியியல் தொடர்பாக வெளிவந்த ஒரு நூல். மு. வரதராசன் எழுதிய இந்த நூலின் முதற் பதிப்பு சைவ சித்தாந்த நூற்பதிப்புக் கழகத்தினரால் 1947ஆம் ஆண்டு வெளியிடப்பட்டது.

நூல் வரலாறும் நோக்கமும்
-----------------------

சென்னைப் பல்கலைக்கழகத்தின் மொழியியல் பாடத்திட்டத்தின் அடிப்படையில் பச்சையப்பன் கல்லூரியில் பி. ஓ. எல். ஆனர்ஸ் வகுப்புக்கு நூலாசிரியர் மொழிநூல் பாடம் கற்பித்துள்ளார். இக்காலத்திலேயே மொழி நூல் குறித்து ஒரு நூல் எழுதும் எண்ணம் எழுந்ததாக அவர் குறிப்பிட்டுள்ளார். அவரது முதல் அணி மாணவர்கள் சிலரது தூண்டுதலால், அவர்கள் தனது விரிவுரையின்போது எடுத்த குறிப்புக்களைப் பயன்படுத்தியே இந்நூல் எழுதப்பட்டதாகவும் தெரிகிறது. தமிழ் மக்கள் மத்தியில் மொழியியல் தொடர்பான ஆர்வத்தை ஏற்படுத்துவதும், அதன் மூலம், தமிழ் மொழியின் சிறப்பையும், தமிழ்ச் சான்றோரின் பெருமையையும் உணர வைப்பதுமே நூலாசிரியரின் நோக்கமாக இருந்துள்ளது.

உள்ளடக்கம்
----------

நூல் 17 பகுதிகளாகப் பிரிக்கப்பட்டுள்ளது. இப்பகுதிகளின் தலைப்புக்கள் பின்வருமாறு:

1. ஒலிவகை
2. உயிரொலிகள்
3. மெய்யெழுத்துக்கள்
4. ஒலியளவு
5. ஒலியழுத்தம்
6. ஒலியசை முறை
7. சொல்லின் திரிபு
8. அடிச்சொற்கள்
9. பெயர்ச்சொல்
10. வேற்றுமை
11. மூவிடப்பெயர்
12. எண்ணுப் பெயர்கள்
13. வினைச் சொல்
14. வினைவகை
15. சுட்டு முதலியன
16. சொல்லும் பொருளும்
17. சொற்றொடர்

குறிப்புக்கள்
-------------

1. ↑  வரதராசன், மு. 2007. பக். 18.
2. ↑  வரதராசன், மு. 2007. பக். 23-26.

உசாத்துணைகள்
------------

* வரதராசன், மு. மொழி நூல், பாரி நிலையம், சென்னை, 2007.
பாஸ்போகொழுமியம்
 பாஸ்போகொழுமிய மூலக்கூறின் முனைவுள்ள தொகுதி சிவப்பு நிறத்திலும்   
முனைவற்ற நீர்-விலக்கும் பகுதி நீல வண்ணத்திலும் (**U**) கொடுக்கப்பட்டுள்ளது.
 பாஸ்படைடில்-கோலின் லெசித்தின் மூலக்கூறின் முக்கிய பாகமாக உள்ளது. கோலின்வினையிய நரம்பணுக்களின் அசெட்டைல்கோலின் தொகுப்பில் உபயோகப்படும் கோலின் மூலக்கூறின் மூலமாகவும் உள்ளது.
 செல் சவ்வுகள், பாஸ்போகொழுமிய இரு-அடுக்குகளைக் கொண்டுள்ளன.
**பாஸ்போகொழுமியங்கள்** (Phospholipids) செல் சவ்வுகளின் கொழுமிய இரு-அடுக்குகளை உருவாக்குவதில் பெரும்பங்கு வகிக்கும் கொழுமிய மூலக்கூறு பிரிவுகளில் ஒன்றாகும். பெரும்பாலான பாஸ்போகொழுமியங்கள், டைகிளிசரைடு, ஒரு பாஸ்பேட்டு தொகுதி மற்றும் எளிமையான கரிம மூலக்கூறான கோலின் ஆகியவற்றைக் கொண்டிருக்கும்; ஆனால், கிளிசராலுக்கு பதிலாக ஸ்பின்கோசினிலிருந்து வருவிக்கப்பட்ட ஸ்பின்கோமையலின் மூலக்கூறு ஒரு விதிவிலக்காகும். தியோடோர் நிகோலஸ் கோப்லே என்னும் பிரெஞ்சு வேதியியலர் மற்றும் மருந்தாளுனரால் 1847-ஆம் ஆண்டு முட்டையின் மஞ்சள் கருவிலிருந்து, உயிரியப் பொருள்களில் உள்ள, முதலாவது பாஸ்போகொழுமியம் (லெசித்தின் அல்லது பாஸ்படைடில் கோலின்) அடையாளம் காணப்பட்டது. பொதுவாக பாஸ்போகொழுமிய மூலக்கூறின் வடிவத்தில் நீர்-நாடும் தலையும், நீர்-விலக்கும் பின்தொடரும் (வால் பகுதி) உள்ளது. பாஸ்போகொழுமியங்கள் வழக்கமாக இவற்றின் இடைவெளிகளில் காணப்படும் கொலஸ்டிரால் மூலக்கூறுகளுடன் காணப்படுகின்றன.

உயிரிய அமைப்புகளில் பாஸ்போகொழுமியங்கள் அடிக்கடி பிற மூலக்கூறுகளுடன் (உதாரணமாக, செல் சவ்வுகளின் கொழுமிய ஈரடுக்குகளில் புரதங்கள், கிளைக்கோகொழுமியங்கள், கொலஸ்டிராலுடன்) காணப்படுகின்றன.

இவற்றையும் காண்க
----------------

* கொழுமியம்
* கிளைக்கோகொழுமியம்

மேற்கோள்கள்
-----------

1. ↑  Campbell, Neil A.; Brad Williamson; Robin J. Heyden (2006). *Biology: Exploring Life*. Boston, Massachusetts: Pearson Prentice Hall. பன்னாட்டுத் தரப்புத்தக எண்:0-13-250882-6. .
***பாஸ்டர் விளைவு*** எனப்படுவது நொதித்தல் வினை உயிர்வளியால் தடுக்கப்படுவதாகும்.

கண்டறியப்படுதல்:
----------------

இவ்விளைவு 1857இல் லூயி பாஸ்டரால் கண்டறியப்பட்டது.

விளக்கம்:
---------

ஈஸ்ட்டு பூஞ்சை ஒரு சமயத்திற்கேற்ப மாறும் காற்றிலிச் சுவாசியாகும். எனவே இது காற்றுச் சுவாசம் மற்றும் காற்றிலிச் சுவாசம் எனும் இரு வளர்சிதை மாற்ற வழிகளிலும் ஆற்றலை உண்டாக்க முடியும். உயிர்வளிச் செறிவு குறைவாக இருக்கும் போது குளுக்கோசு சிதைவு வினையின் விளைபொருளான பைருவேட் நொதித்தல் மூலம் எத்தனால் மற்றும் கார்பன் டை ஆக்சைடாக மாறும். இவ்வினையில் உருவாகும் ஆற்றல் அளவு மிகக் குறைவு - அதாவது ஓரு குளுக்கோசு மூலக்கூறுக்கு இரண்டு ATP எனும் வீதத்தில்

உயிர்வளிச் செறிவு அதிகமாக இருக்கும் போது பைருவேட் அசிட்டைல் கோஏ வாக மாறி கிரெப் சுழற்சியில் பங்கேற்கும். இவ்வினையில் அதிக ஆற்றல் உருவாகிறது - அதாவது ஒரு குளுக்கோசு மூலக்கூறுக்கு 38 ATP எனும் வீதத்தில்

ஆற்றலைக் கணக்கில் கொண்டு பார்த்தால் கிரெப் சுழற்சியில் பங்கேற்பதே ஈஸ்ட்டுக்கு நல்லது. இதனால் அதிக ஆற்றல் உருவாகி விரைவாக வளரும்.

நடைமுறை உயிர்வேதியியல்
----------------------

சாராயம் (எத்தனால்) தயாரிக்கும் செயல்வினை முறைகள் எல்லாம் இதனாலேயே காற்றிலா நிலையில் நிகழ்த்தப்படுகின்றன. அதேசமயத்தில் உயிர்நிறைக்காக ஈஸ்ட்டு வளர்ப்பவர்களோ நன்கு காற்றூட்டப்பட்ட நிலையில் வளர்ப்பர்.
**பி. ஆனந்த குமார்** (**P. Ananda Kumar) இவர்** ஒரு இந்திய தாவர மூலக்கூறு உயிரியலாளர் மற்றும் உயிரி தொழில்நுட்பவியலாளர் ஆவார்.

கல்வி
-----

தென்னிந்திய மாநிலமான ஆந்திராவின் குண்டூர் மாவட்டத்தின் தெனாலிக்கு அருகிலுள்ள குச்சிப்புடி என்ற சிறிய கிராமத்தில் பிறந்த முனைவர் குமார் உள்ளூர் எஸ்.கே.வி உயர்நிலைப் பள்ளி,  வி.எஸ்.ஆர் மற்றும் என்.வி.ஆர் கல்லூரி, தெனாலி  மற்றும் கர்னூலின் சிவர் ஜூபிலி அரசுக் கல்லூரி ஆகியவற்றில் படித்தார்.  திருப்பதி சிறீ வெங்கடேசுவர பல்கலைக்கழகத்தில் தாவரவியலில் முதுகலைப் பட்டம் பெற்றார்.  இவர் 1978இல் வேளாண் ஆராய்ச்சி சேவையில் சேர்ந்தார்.  ராஜமன்றியின் மத்திய புகையிலை ஆராய்ச்சி நிறுவனத்தில் தனது ஆராய்ச்சி வாழ்க்கையைத் தொடங்கினார்.

தொழில்
------

குமார் 1979ஆம் ஆண்டில் புதுதில்லியில் உள்ள இந்திய வேளாண் ஆராய்ச்சி நிறுவனத்திற்குச் சென்று தாவர நைட்ரஜன் வளர்சிதை மாற்றத்தில் பணியாற்றத் தொடங்கினார். இவரது ஆராய்ச்சி பங்களிப்புகள் ஒளிமின்னழுத்த நைட்ரஜன் சுழற்சி ஒரு திறந்த செயல்முறை என்பதைக் கண்டறிய வழிவகுக்கிறது.  நைட்ரேட் ரிடக்டேஸ் என்சைம் அதன் குறைக்கும் சக்தியை ஒளிமின்னழுத்தத்திலிருந்து பெறுகிறது என்பதை இவர் கண்டுபிடித்தார். இது பல தாவர உடலியல் வல்லுநர்களால் வீணான செயல்முறையாகக் கருதப்பட்டது.  பயிர் இனங்களில் ஒளிமின்னழுத்த அம்மோனியா ஒருங்கிணைப்பு குறித்த தனது ஆராய்ச்சிக்காக குமார் தாவர உடலியல் துறையில் முனைவர் பட்டம் பெற்றார். குமார் 1991 மற்றும் 1992ஆம் ஆண்டுகளில் ஜெர்மனியின் ஹானோவர் பல்கலைக்கழகத்தில் அலெக்சாண்டர் வான் ஹம்போல்ட் சக ஊழியராகப் பணியாற்றினார். நைட்ரேட் குறைப்பை ஒளிச்சேர்க்கை எலக்ட்ரான் போக்குவரத்துடன் இணைப்பதற்காக நீலப்பச்சைப்பாசியியல் நைட்ரேட் குறைப்புக்கான பசுங்கனிகம் இலக்கு அடையப்பட்டது. 

### உயிரி தொழில்நுட்பவியல்

மூலக்கூறு உயிரியலில் அனுபவத்தைப் பெற்ற குமார், இந்திய வேளாண் ஆராய்ச்சி நிறுவனத்தின் உயிரி தொழில்நுட்ப மையத்தில் பூச்சி எதிர்ப்பிற்கான டிரான்ஸ்ஜெனிக் பயிர்களில் பணியாற்றத் தொடங்கினார்.   இவர் மரபணு கத்திரிக்காயை உருவாக்கி 1995இல் கள சோதனை செய்தார்.  புரத சுத்திகரிப்பு மற்றும் பருத்தி, ராகி மற்றும் கத்திரிக்காயின் செயல்பாட்டு மரபியல் ஆகிய துறைகளிலும் பணியாற்றினார்.

குறிப்புகள்
-----------

1. ↑  P.Ananda Kumar பரணிடப்பட்டது 2014-09-03 at the வந்தவழி இயந்திரம் at National Research Center on Plant Biotechnology
2. ↑  SKV High School;  பரணிடப்பட்டது 2018-12-31 at the வந்தவழி இயந்திரம்
3. ↑  VSR & NVR College:  பரணிடப்பட்டது 2016-01-10 at the வந்தவழி இயந்திரம்
4. ↑  SJGC:  பரணிடப்பட்டது 2020-07-12 at the வந்தவழி இயந்திரம்
5. ↑  P.Ananda Kumar speaker profile at BioAsia
6. ↑  ICAR:
7. ↑  "CTRI Rajahmundry". 2016-04-28 அன்று மூலம் பரணிடப்பட்டது. 2020-04-23 அன்று பார்க்கப்பட்டது.
8. ↑  Singh et al.1985. Photorespiratory nitrogen cycle-A critical evaluation. Physiologia Plantarum 66: 169-176
9. ↑  Kumar et al. 1988, Glycine supports in vivo reduction of nitrate in barley leaves. Plant Physiology 88: 1486-1488
10. ↑  Kumar et al. 1993. Integration of a cyanobacterial protein involved in nitrate reduction into isolated Synechococcus but not into pea thylakoid membranes. European Journal of Biochemistry 214: 533-537
11. ↑  Bt brinjal:
12. ↑  Pioneer of Bt brinjal:
13. ↑  Bt brinjal: Kumar et al.1998 Insect-resistant transgenic brinjal plants. Molecular Breeding 4: 33-37
**பி. ஆர். சீனிவாசன்** (*P. R. Srinivasan*)(27 ஜூன் 1920-திசம்பர் 8, 2011) என்பவர் இந்தியக் கல்வெட்டு நிபுணர், தொல்பொருள் ஆராய்ச்சியாளர் மற்றும் சென்னை அரசு அருங்காட்சியகத்துடன் தொடர்புடைய கலை வரலாற்றாசிரியர் ஆவார்.

சீனிவாசன் 1946 முதல் 1959 வரை அரசு அருங்காட்சியகத்தில் கலை மற்றும் தொல்லியல் துறைக்கான காப்பாளராகவும், 1976 முதல் 1978 வரை இந்தியத் தொல்பொருள் ஆய்வுத் துறையின் கல்வெட்டு பிரிவின் இயக்குநராகவும் பணியாற்றினார். சீனிவாசன் *தென்னிந்தியாவின் வெண்கலங்கள்* (1963) என்ற தொகுப்பினை எழுதியதற்காக நன்கு அறியப்பட்டார். இது அரசு அருங்காட்சியகத்தின் செய்தி மடலாக வெளியிடப்பட்டது. க. அ. நீலகண்ட சாஸ்திரியின் *தி* சோழ மகத்தான படைப்பு 1955 பதிப்பில் இவரது விளக்கப்படம் வெளியிடப்பட்டுள்ளது. சீனிவாசன் 1976 முதல் 1978 வரை தலைமைக் கல்வெட்டாளராக இருந்தார். இவர் தென்னிந்தியக் கல்வெட்டுகள் தொகுதி 16 மற்றும் *எபிகிராஃபியா இண்டிகா* தொகுதி. 39ஐ தொகுத்துள்ளார். சீனிவாசன் திசம்பர் 8, 2011 அன்று இறந்தார்.

மேற்கோள்கள்
-----------

1. ↑  Monolithic marvel: Ellora
2. ↑  "Keezhadi charcoal and Tamil Brahmi". 2020-08-10 அன்று மூலம் பரணிடப்பட்டது. 2022-04-13 அன்று பார்க்கப்பட்டது.

வெளி இணைப்புகள்
---------------

* Chitra Madhavan (2013-01-16). *The man behind City's National Art Gallery*. .
**வேலைவாய்ப்பு உறுதி திட்டம்** (*Employment Assurance Scheme (EAS)*) 1993 ஆம் ஆண்டு, அக்டோபா் 2 அன்று இந்திய அரசால் நடைமுறைக்கு கொண்டு வரப்பட்டது. நாட்டிலுள்ள வளா்ச்சியால் பாதிக்கப்பட்ட பழங்குடியினா் வாழக்கூடிய பாலைவனங்கள், பழங்குடியிருப்புகள் மற்றும் மலைப்பகுதிகளாகிய 1778 பிற்பட்ட தொகுப்புகளில் செயல்படுத்தப்பட்டது. இத்திட்டம் விரிவாக்கப்பட்டு 5488 தொகுப்புகள் பயனடைந்தன. வேலையில்லா கிராமப்புற மக்களுக்கு கூலி வேலையை ஏற்படுத்தி தந்தது. 
1999 ம் ஆண்டு இத்திட்டம் மறுசீரமைக்கப்பட்டது. இதன் செலவினை மத்திய மாநில அரசுக்கு இடையே 75:25 என பிாித்துக்கொள்ளப்பட்டது. 2001ல் ஜவகா் கிராம வேலைவாய்ப்புத்திட்டம் மற்றும் வேலைவாய்ப்பு உறுதி திட்டம் இரண்டும் இணைக்கப்பட்டது.[]

மேற்கோள்கள்
-----------

1. ↑
2. ↑   EMPLOYMENT ASSURANCE SCHEME], TNAU Agritec Portal

வெளியிணைப்புகள்
---------------

* RURAL DEVELOPMENT PROGRAMMES AND EXTERNALITIES: A STUDY OF SEVEN VILLAGES IN TAMIL NADU பரணிடப்பட்டது 2017-07-12 at the வந்தவழி இயந்திரம், VOL. II: REVIEW OF PROGRAMMES, Dr. E. KARUPPAIYAN PRINCIPAL INVESTIGATOR, DEPARTMENT OF ECONOMICS, ANNAMALAI UNIVERSITY, TAMIL NADU
**பன்ட்ரி** அல்லது **ஃபன்ட்ரி** (மராத்தி: फॅंड्री, ஆங்கிலம்: *Fandry*) என்பது மராத்தி மொழியில் உள்ள கிளை மொழியான கைக்காடி மொழியில் எடுக்கப்பட்டு பல விருதுகளைப் பெற்றுள்ள படமாகும். கைக்காடி மொழியில் *பன்ட்ரி* என்றால் பன்றி என்று அர்த்தம். கைக்காடி மொழியானது ஒரு திராவிட மொழியின் தாக்கத்தைக் கொண்ட மொழியாகும். இத் திரைப்பட இயக்குநர் நாகராஜ் மஞ்சுளேவிற்கு இதுவே முதல் படம். இப்படத்தின் கதை சாதி அடிப்படையில் அமைந்து ஒருதலைக்காதலை மையமாக வைத்து நகருகிறது. மகாராஷ்டிர மாநிலத்தில் உள்ள அகமத் நகருக்கு அருகில் அமைந்துள்ள ஒரு கிராமத்தில் இருக்கும் தலித் குடும்ப இளைஞனைப் பற்றிய கருக்கதையைக்கொண்டதாகவும், சாதிய வன்கொடுமையை எதிர்ப்பதாகவும் அமைந்துள்ள படம்.

இந்த திரைப்படம் காதலர் தினமான பிப்ரவரி 14, 2014 அன்று வெளியிடப்பட்டது. மும்பையில் நடந்த சர்வதேச திரைப்பட விழாவில் கிராண்ட் ஜூரி விருது பெற்றது. 61 வது தேசிய திரைப்பட விருதுகள் வழங்கும் நிகழ்ச்சியில் இதன் இயக்குனருக்கு சிறந்த முதல் திரைப்படத்திற்கான இந்திரா காந்தி விருது கிடைத்தது.

கதையமைப்பு
----------

அகோல்நர் கிராமத்தின் ஒதுக்குப்புறத்தில் உள்ள குடிசையில் ஜாபியாவின் குடும்பம் கடும் உழைப்பைச் செலுத்தி வாழ்க்கையைக் கழிக்கிறது. ஜாபியாவை சத்ரபதி சிவாஜி வித்யாலயாவில் கல்வி கற்க அனுப்புகின்றனர் குடும்பத்தினர். பல தொழில் செய்து வாழும் அவன் குடும்பத்தினர், ஊரெல்லாம் சுற்றி அலையும் பன்றியையும் வளர்க்கின்றனர். அவனது மூத்த அக்கா வரதட்சணையின் காரணமாக வீட்டோடு இருக்க, இரண்டாவது அக்காவுக்கு திருமணம் நிச்சயிக்கப்படுகிறது. மணமகனின் வீட்டார் கேட்கும் வரதட்சணையைக் கொடுக்க அவன் அப்பா கடுமையாக உழைக்கிறார். ஆனால் ஜாபியாவிற்கு இதுபற்றிய கவலை ஏதும் இல்லை. அவனுடன் படிக்கும் மேல் சாதிப்பெண்ணான ஷாலுவோடு ஒருதலைக்காதல் வசப்படுகிறான். அவளைப்போல் தானும் சிவப்பாக இருந்தால் தன்னைக் காதலிப்பாள் என்று கருதி, கருங்குருவியின் சாம்பலைப் பூசினால் தான் சிகப்பாகவும், வசீகரமாகவும் மாறிவிடலாம் என தொன்மக் கதையில் சொல்லப்பட்டது போல் கருங்குருவியை தினமும் மரத்துக்கு மரம் தேடி அலைகிறான். கருங்குருவியையும், ஷாலுவையும் தன் நண்பனோடு பின்தொடர்கிறான். இதற்காக பல துன்பங்களுக்கு ஆளாகிறான். ஒருநாள் அந்த ஊரின் திருவிழா நடக்கும்போது, அவர்கள் வளர்க்கும் பன்றி, சாமியின் பிரதிமை ஊர்வலத்திற்குள் வந்து தீட்டை ஏற்படித்திவிட்டதாக ஊர் ஆதிக்க சாதியினர் கூற, அப்பன்றியைப் பிடிக்க முற்படுகிறார்கள்.

இந்தக் காட்சியை மற்றவர்கள் ஏளனம் செய்து இழிவுபடுத்துகிறார்கள். அப்போது அவர்களைத்தட்டிக் கேட்கும் ஜாபியா, அவர்களின் மேல் கல்லை எடுத்து எறிகிறான், அதோடு காட்சிகள் முடிகிறது. இழிவாகப் பேசும் மக்களின் மேல் எறியும் கல்லை சாதியின் மீது எறிவதாக இயக்குனர் காட்டியிருக்கிறார்.

வரவேற்பும் வெற்றியும்
---------------------

இந்தியாவிலும் வெளிநாடுகளிலும் நல்ல விமர்சனங்களைப் பெற்றுள்ளது. இப்படம் வணிக ரீதியாக வெற்றி பெற்றுள்ளது.
இந்த திரைப்படம் பல்வேறு திரைத் திருவிழாக்களில் திரையிடப்பட்டுள்ளது. இதனால் நாகராஜ் மஞ்சுளேவுக்கு சிறந்த இயக்குனருக்கான விருதுகள் வழங்கப்பட்டன.

மேற்கோள்
--------

1. ↑  "Fandry review: A charming film about caste, identity and young love". Firstpost. Feb 14, 2014. 2014-03-01 அன்று பார்க்கப்பட்டது.
2. ↑  "Movie review: Suhani Singh gives four stars to 'Fandry'". India Today. February 14, 2014. 2014-03-01 அன்று பார்க்கப்பட்டது.
3. ↑
4. ↑
5. ↑  "61st National Film Awards For 2013" (PDF). Directorate of Film Festivals. April 16, 2014. 2014-04-16 அன்று மூலம் (PDF) பரணிடப்பட்டது. 2014-04-16 அன்று பார்க்கப்பட்டது.
6. ↑
**பன்னாட்டு அரிமா சங்கங்கள்** (*Lions Clubs International*, LCI) உலகளாவிய ரீதியில் நலிந்தோர்க்கான நலதிட்டங்களை செய்துவருகிறது. மொத்தம் 203 நாடுகளில் 44,500 சங்கங்களில் 1.4 மில்லியன் உறுப்பினர்களுடன் இவ்வியக்கம் செயற்பட்டு வருகிறது.

மெல்வின் ஜோன்ஸ்
---------------

1879 ஆம் ஆண்டு 13ம் நாள் ஐக்கிய அமெரிக்க நாடுகளின் அரிசோனா மாநிலத்தில் சிலா ஆற்றின் கரையில் அமைக்கப்ட்டிருந்த ராணுவ முகாம் ஒன்றில் பிறந்த **மெல்வின் ஜோன்ஸ்** என்பவரால் 1917ம் ஆண்டு இந்த "**அரிமா சங்கம்"** என்ற அமைப்பு தொடங்கப் பட்டது. பின்னர் அது பல்வேறு கட்டங்களைத் தாண்டி இன்று உலகளாவிய அமைப்பாக 203 நாடுகளில் பரவி உள்ள இவ்வமைப்பு, உலகம் முழுவதும் நலிந்தோர்க்கான நலதிட்டங்களை செய்துவருகிறது.

ஹெலன் கெல்லர்
-------------

தன்னுடைய ஒன்னரை வயதிலேயே பார்வையும் கேட்கும் திறனையும் இழந்த ஹெலன் கெல்லர் என்ற அம்மையார் 1925ம் ஆண்டு நடைபெற்ற அரிமா சங்க பன்னாடு கூட்டத்தில் பார்வைத் திறனை காப்பதற்கும்,பார்வையற்றோர்க்கு தொண்டு செய்யுமாறும் வேண்டுகோள் விடுத்தார். உங்களால் பார்க்கமுடிகிறது, உங்களால் கேட்க முடிகிறது,நீங்கள் இரக்கமுள்ளவர்களாகவும் திகழ்கிறீர்கள். குருட்டுத் தண்மைகெதிரான புனித வீரர்களாக நீங்கள் தொடர்ந்து விளங்கமாட்டீர்களா? என்று வினவினார். அரிமாக்கள் அதை ஏற்று **"பார்வைத்திறன் காத்தல், மற்றும் பார்வையிழந்தோர்க்கு பாடுபடுதல்"**என்பதை தங்கள் முக்கிய செயல் திட்டமாக ஏற்றுக் கொண்டனர்.

அரிமா சங்கங்களின் குறிக்கோள்கள்
-------------------------------

* அனைத்து நாட்டு நல்லுறவை உலகெங்கும் உள்ள பெருமக்களிடையே உருவாக்கி வளர்த்தல்
* நல்லரசு, நற்குடிமை ஆகியவற்றின் அடிப்படைக் கூறுகளைப் பெருக்குதல்
* குடிமை, கலாச்சாரம், சமுதாயம்,ஒழுக்கம் ஆகிய துறைகளில் மக்கள் நலமுற வாழ ஊக்கத்துடன் செயல்படுதல்
* உறுப்பினர்களிடையே நட்பும், நல்லுறவும், புரிந்து கொண்டு பழகும் பண்பு வளரச் செய்து ஒற்றுமையை மலர்வித்தல்
* பொதுமக்களை பாதிக்கும் பிரச்சனைகளை மனம் விட்டுப் பேசி கருத்து வழங்க ஏற்பாடு செய்தல். ஆனால் கட்சி அரசியலும், பாகுபடுத்தும் மதமும் சங்க உறுப்பினர்களால் வாதிக்கப்பட மாட்டாது.
* சொந்த பண வருவாயை நோக்கமாக கொள்ளாமல், தொண்டுள்ளம் கொண்ட சமூகப்பணி செய்பவர்களை ஊக்குவித்தல், வாணிபம், தொழில், அரசுத்துறை, தனியார் முயற்சி ஆகியவற்றில் திறமையும், நெறிமுறைத் தரத்தையும் ஊக்கி வளர்த்தல்.

இந்தியாவில் பன்னாட்டு அரிமா சங்கம்
----------------------------------

பெப்ரவரி 3, 1956 ஆம் ஆண்டு மும்பையில் நோசிர் என். பண்டோல் என்பவரைத் தலைவராக கொண்ட புதிய சங்கம் தொடங்கப்பட்டது. 1957ம் ஆண்டு அரிமா மாவட்டம் 304 தொடங்கப்பட்டு, பண்டோல் முதல் ஆளுநராக நியமிக்கப்பட்டார். 23.7.1957ல் தென்னகத்தில் முதன் முதலாக பெங்களூரிலும், பின்னர் 21.9.1957இல் சென்னையிலும் தொடங்கப்பட்டது. இந்திய தேசத்தை முழுவதும் உள்ளடக்கிய 304, கூட்டுமாவட்டம் 1973-74ல் 321,322,323,324 என்று பிரிக்கப்பட்டது.

கூட்டுமாவட்டம் 324
------------------

வருவாய் மாவட்டங்கள் சென்னை,செங்கற்பட்டு,வட ஆற்காடு, தென் ஆற்காடு, தஞ்சை, திருச்சி ஆகியவை 324A மாவட்டம் என்றும் தமிழகத்தின் மீதமுள்ள மாவட்டங்கள் 324B என்றும், ஆந்திரமாநில சங்கங்கள் 324C என்றும், கர்நாடக மாநில சங்கங்கள் 324D என்றும், கேரள மாநில சங்கங்கள் 324E எனவும் பிரிக்கப்பட்டு நிர்வகிக்கப்படுகின்றன.

மேற்கோள்கள்
-----------

1. ↑  "The Structure of Lions Clubs International". 2007-10-08 அன்று மூலம் பரணிடப்பட்டது. 2009-05-02 அன்று பார்க்கப்பட்டது.
**நேகா அகர்வால்** (*Neha Aggarwal*) என்பவர் இந்தியாவைச் சேர்ந்த மேசைப் பந்தாட்ட விளையாட்டு வீர்ர் ஆவார். இவர் 1990 ஆம் ஆண்டு சனவரி மாதம் 11 ஆம் நாள் பிரந்தார். சீனாவின் பீகிங் நகரில் 2008 ஆம் ஆண்டு நடைபெற்ற கோடைக்கால ஒலிம்பிக் போட்டிகளில் இவர் பங்கேற்றார். இந்தியாவின் சார்பாக மேசைப் பந்து விளையாட்டில் பங்கேற்ற ஒரே பெண் வீராங்கனை நேகா அகர்வால் ஆவார். பொலௌமி கதாக் மற்றும் மவுமா தாசு ஆகியோரை வீழ்த்தியதன் மூலம் ஒலிம்பிக் போட்டியில் விளையாடும் வாய்ப்பைப் பெற்றார். தில்லியைச் சேர்ந்த இப்பெண் தில்லி ஆர்.கே புரத்திலுள்ள பப்ளிக் பள்ளியில் தன்னுடைய பள்ளிப் படிப்பையும், தில்லி பல்கலைக்கழகத்துடன் இணைக்கப்பட்ட செயிண்ட் சிடீபன் கல்லூரியில் கல்லூரிப் படிப்பையும் முடித்தார். அகமதாபாத் மற்றும் கொல்கத்தா நகரங்களில் நடைபெற்ற தெசிய இளையோர் மேசைப்பந்து போட்டியில் இளையோர் தேசிய மேசைப்பந்து சாம்பியன் என்ற பட்டத்தை வென்றார். சீனாவில் பிறந்த ஆத்திரேலிய மங்கையான இயியாங் பேங் லேயிடம் தோல்வியைச் சந்தித்த்தால் ஒலிம்பிக்கில் இவருக்கு பதக்கம் கிடைக்கவில்லை. தற்போது இவர் விளையாட்டு மேலாண்மை பட்டமேற்படிப்பை அமெரிக்காவின் நியூயார்க்கிலுள்ள கொலம்பியா பல்கலைக்கழகத்தில் படித்துவருகிறார்

மேற்கோள்கள்
-----------

1. 1 2  "Neha Aggarwal Profile". Yahoo!. 27 டிசம்பர் 2013 அன்று மூலம் பரணிடப்பட்டது. 26 December 2013 அன்று பார்க்கப்பட்டது.
2. ↑  "Paddler Neha Aggarwal makes early exit". 2011-10-04 அன்று மூலம் பரணிடப்பட்டது. 2018-12-21 அன்று பார்க்கப்பட்டது.

புற இணைப்புகள்
--------------

* Delhi Public School பரணிடப்பட்டது 2008-06-02 at the வந்தவழி இயந்திரம்.
**கணேஷ் ராகவேந்திர** (*Ganesh Raghavendra*) என்பவர் ஒரு இந்திய திரைப்பட இசையமைப்பாளர், பின்னணி இசையமைப்பாளர் ஆவார். இவர் முதன்மையாக தமிழ் படங்களுக்கு இசை அமைத்துள்ளார்.

இந்தியாவின் கொல்கத்தாவில் கொல்கத்தா அண்ட் எல் ஏஜ் டி'ஓர் இண்டர்நேசனல் ஆர்த்ஹவுஸ் திரைப்பட விழாவில் (LIAFF) கல்ட் கிரிடிகிட் திரைப்பட விருதுகளில் விண்வெளி பயணக் குறிப்புகள் படத்தின் இசைக்காக இரண்டு விருதுகளை வென்றுள்ளார்.

தொழில்
------

கணேஷ் ராகவேந்திரா தனது தொழில் வாழ்க்கையை *ரசிகப்பிரியா* என்ற இசைக்குழுவுடன் தொடங்கினார். பின்னர் இவர் பக்திப் பாடல்கள், குறும்படங்களுக்கு இசை அமைக்கத் தொடங்கினார். இவரது முதல் படம், *ரேனிகுண்டா* (2009), இவருக்கு நேர்மறையான விமர்சனங்களை பெற்றுத் தந்தது. அதைத் தொடர்ந்து *படம் பார்த்து கதை சொல்*. *ஆச்சரியங்கள்* (2012).   பின்னர் விஜய் வசந்த் நடித்த *மதில் மேல் பூனை* (2013), தன்சிகா நடித்த *திறந்திடு சீசேம்* (2015) போன்ற படங்களில் பணியாற்றினார்.

இசைத்தொகுப்பு வரலாறு
--------------------

| ஆண்டு | திரைப்படப் பெயர் | குறிப்புகள் |
| --- | --- | --- |
| 2009 | *ரேனிகுண்டா* |  |
| 2011 | *படம் பார்த்து கதை சொல்* |  |
| 2012 | *பொற்கொடி பத்தாம் வகுப்பு* | மறு ஒலிப்பதிவு மட்டும் |
| 2012 | *ஆச்சரியங்கள்* |  |
| 2012 | *அகிலன்* |  |
| 2013 | *மதில் மேல் பூனை* |  |
| 2014 | *முருகற்றுப்படை* |  |
| 2015 | *பீடி* |  |
| 2015 | *திறந்திடு சீசேம்* |  |
| 2017 | *சதுர அடி 3500* |  |
| 2018 | *விண்வெளி பயணக் குறிப்புகள்* | கொல்கத்தா அண்ட் எல் ஏஜ் டி'ஓர் இண்டர்நேசனல் ஆர்த்ஹவுஸ் திரைப்பட விழாவில் (LIAFF) கல்ட் கிரிடிகிட் திரைப்பட விருதுகளில் விண்வெளி பயணக் குறிப்புகள் படத்தின் இசைக்காக இரண்டு விருதுகளை வென்றுள்ளது. |
| 2017 | *பாடம்* |  |
| 2018 | *மெர்லின்* |  |
| 2019 | *அசுரகுரு* |  |
| 2019 | *பட்லர் பாலு* |  |
| 2019 | *கருதுக்களை பதிவு செய்* |  |
| 2021 | *மஞ்ச சட்ட பச்ச சட்ட* |  |
|

குறிப்புகள்
-----------

1. ↑
2. ↑
2015 பெப்ரவர் 8 அன்று தொடுபுழாவில் நடைபெற்ற ஸ்ரீ மூகாம்பிகா மகாத்மிய கதகளி விழாவில் கம்சனாக நெள்ளியோடு வாசுதேவன் நம்பூதிரி
**நெள்ளியோடு வாசுதேவன் நம்பூதிரி** (*Nelliyode Vasudevan Namboodiri*, பிப்ரவரி 5, 1940 – ஆகத்து 2, 2021) ஒரு கதகளி கலைஞர் ஆவார். தென்னிந்தியாவின் கேரளாவிலிருந்து பாரம்பரிய கதகளி நடன-நாடகத்தின் "தீய சுவன்னா தாடி" ("சிவப்பு தாடி") பாத்திரங்களை இவர் துடிப்பாக சித்தரித்ததற்காக முதன்மையாகக் குறிப்பிட்டார்.

தொழில்
------

இவர், 1940 இல் எர்ணாகுளம் மாவட்டத்தில் சேரநல்லூர் என்ற ஊரில் பிறந்தார். இவர் 1957இல் கோட்டக்கல்லில் உள்ள பி.எஸ்.வி நாட்டியச் சங்கத்தில் சேர்ந்து, பத்மசிறீ வழெங்கடா குஞ்சு நாயரின் கீழ் பயிற்சி பெற்றார்.  கேரளாவின்  கலாமண்டலத்தில் கற்பித்தல் படிப்புக்குப் பிறகு,  திருவனந்தபுரத்தில் உள்ள மத்திய உயர்நிலைப் பள்ளியில் கதகளி ஆசிரியராக சேர்ந்தார். தற்போது திருவனந்தபுரம் அருகே பூஜாப்புரத்தில் வசிக்கிறார்.

விருதுகள்
---------

இவர், சங்கீத நாடக அகாதமி, கேரள சங்கீத நாடக அகாடமி ஆகியவற்றிலிருந்து விருதுகளைப் பெற்றுள்ளார். 1976ஆம் ஆண்டில் ரிகட்டாவின் 'நாட்டியரத்னா' பட்டமும் தங்கப் பதக்கமும், 1988இல் துளசீவானா விருதும், கலாமண்டலம் விருதும், மத்திய அரசின் உதவித் தொகையும், ஓனமதுருத் கோயிலின் 'நாட்டியவிசராத்' பட்டமும்  2013ஆம் ஆண்டுக்கான கேரள மாநில கதகளி பரிசும் பெற்றுள்ளார்.

தொழில்
------

கதகளியில், இவர் முதன்மையாக காளி, திரிகரத்தன், துச்சாதனன், பாகாசுரன்,  வீரபத்ரன் போன்ற கொடூரமான கதாபாத்திரங்களில் நடித்தார்.  (சுதாமா) நக்ரதுண்டி, சிம்ஹிகா, சூர்ப்பணகை, இலங்கா லட்சுமி, கறுப்பு-தாடி கொண்ட காட்டாளன் போன்ற பேய் வேடங்களைத் தவிர குசேலன் போன்ற புனிதமான வேடங்களிலும் இவர் சிறந்து விளங்குகிறார். சமசுகிருதத்திலும், இந்து மத புராணங்களிலும் ஆழமான அறிவைப் பெற்றுள்ளார்.  கோயில் கலையான படாகம் எனும் கதை சொல்வதிலும் இவர் திறமையானவர்.  வில்லியம் சேக்சுபியரின் சோக நாடகமான கிங்லியரில் பைத்தியக்காரத்தனமான பாத்திரத்தை வகித்துள்ளார்.

முக்கியத்துவம்
--------------

கதகளியில் கொடூரமான தாமச குணம் கொண்ட கதாபாத்திரங்களின் முன்னணிக் கலைஞராக நெல்லியோடு கருதப்படுகிறார்.  இந்த கதாபாத்திரங்களின் ஆழமான விளக்கத்தை இவர் முன்வைத்துள்ளா. மேலும், நாடகங்களில் அவற்றின் முக்கிய பங்கையும் வலியுறுத்தினார்.

மேற்கோள்கள்
-----------

1. 1 2 3  "Nelliyodu Vasudevan Namboodiri". *Kathakali Artists*. CyberKerala.
2. ↑  "Matchless artistry". .
3. ↑   *Dance World - Volume 6*. .
4. 1 2  "An inspired genius in fierce red". *Kerala Tourism*. Government of Kerala, Dept. of Tourism. 19 November 2015 அன்று பார்க்கப்பட்டது.
5. 1 2   *Asian Theatre Journal: ATJ. - Volumes 21-22*. பக். 229. .
6. ↑  "Fine improvisation". .
7. 1 2  "Matchless artistry". . Kaladharan, V. (28 September 2007). "Matchless artistry". *The Hindu*.
8. ↑  "In a new role". .
9. ↑   *Critical Theory and Performance*. பக். 127. .
**பன்னாட்டு அருங்காட்சியக நாள்** (*International Museum Day*, IMD) ஆண்டுதோறும் மே 18 அல்லது அதற்குக்கிட்டவான நாட்களில் பன்னாட்டு ரீதியாக நடத்தப்படும் நிகழ்வு ஆகும். இந்நிகழ்வுகள் அருங்காட்சியகங்களின் பன்னாட்டுப் பேரவையினால் (International Council of Museums, ICOM) ஒருங்கிணைக்கப்பட்டு நடத்தப்படுகின்றன. ஒவ்வோர் ஆண்டும் ஒவ்வொரு கருப்பொருளில் நிகழ்வுகள் ஒழுங்கு செய்யப்படுகின்றன.

அருங்காட்சியக வல்லுனர்கள் பொதுமக்களை சந்திக்கவும், அருங்காட்சியகங்கள் இன்று எதிர்நோக்கும் பிரச்சினைகளை அவர்களுக்கு விளக்கவும் சமூக வளர்ச்சியில் அருங்காட்சியகங்களின் பங்களிப்புகள் குறித்து பொதுமக்களுக்கு விழிப்புணர்வைக் கொண்டு வரவும் பன்னாட்டு அருங்காட்சியக நாள் உதவுகிறது.

வரலாறு
------

1977 ஆம் ஆண்டு முதன் முதலில் கொண்டாடப்பட்ட நாள் தொடக்கம் பன்னாட்டு அருங்காட்சியக நாள் பலரின் கவனத்தையும் ஈர்த்து வருகிறது. 2009 ஆம் ஆண்டில், 90 நாடுகளில் இருந்து 20,000 அருங்காட்சியகங்கள் நிகழ்வுகளில் பங்குபற்றியிருந்தன. 2010 ஆம் ஆண்டில் 98 நாடுகளும், 2011 இல் 100 நாடுகளும், 2012 இல் 129 நாடுகளில் இருந்து 30,000 அருங்காட்சியகங்கள் பங்குபற்றியிருந்தன.

மேற்கோள்கள்
-----------

1. ↑  "ICOM Website on IMD". icom.museum. 2015-03-15 அன்று மூலம் பரணிடப்பட்டது. 2013-05-18 அன்று பார்க்கப்பட்டது. Italic or bold markup not allowed in: `|publisher=` (உதவி)

வெளி இணைப்புகள்
---------------

* அனைத்துலக அருங்காட்சியக நாள், அதிகாரபூர்வ இணையத்தளம்
* International Council of Museums, official website
**வேலூர் வட்டம்** , தமிழ்நாட்டின் வேலூர் மாவட்டத்தில் உள்ள 6 வருவாய் வட்டங்களில் ஒன்றாகும். இந்த வட்டத்தின் தலைமையகமாக வேலூர் நகரம் உள்ளது. 

இந்த வட்டத்தின் கீழ் வேலூர் மற்றும் பேரணாம்பட்டு என 2 உள்வட்டங்களும், 51 வருவாய் கிராமங்கள் உள்ளன.இவ்வட்டத்தில் வேலூர் ஊராட்சி ஒன்றியம் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 696,110 ஆகும். அதில் 343,919 ஆண்களும், 352,191 பெண்களும் உள்ளனர். 166,169 குடும்பங்கள் கொண்ட இவ்வட்ட மக்கள்தொகையில் 36.6% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 82.23% மற்றும்பாலின விகிதம் 1,000 ஆண்களுக்கு, 1,024 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 74081 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 958 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 131,460 மற்றும் 15,868 ஆகவுள்ளனர். மக்கள்தொகையில் இந்துக்கள் 84.45%, இசுலாமியர்கள் 11.44%%, கிறித்தவர்கள் 3.68% மற்றும் பிறர் 0.44% ஆகவுள்ளனர்.

மேற்கோள்கள்
-----------

1. ↑  வேலூர் மாவட்ட வருவாய் வட்டங்கள்
2. ↑  இவ்வட்டத்தின் வருவாய் கிராமங்கள்
3. ↑  வேலூர் வட்டத்தின் மக்கள்தொகை பரம்பல்

| * பா
* உ
* தொ
வேலூர் மாவட்டம் |
| --- |
| மாவட்டத் தலைநகர் | வேலூர் |
| வருவாய் வட்டங்கள் | 
1. வேலூர் வட்டம்
2. காட்பாடி வட்டம்
3. குடியாத்தம் வட்டம்
4. கீழ்வைத்தியனான் குப்பம் வட்டம்
5. பேரணாம்பட்டு வட்டம்
6. அணைக்கட்டு வட்டம்

 |
| மாநகராட்சி | வேலூர் மாநகராட்சி |
| நகராட்சி | 
1. குடியாத்தம்
2. பேரணாம்பட்டு

 |
| பேரூராட்சிகள் | 
1. பெண்ணாத்தூர்
2. திருவலம்
3. பள்ளிகொண்டா
4. ஒடுகத்தூர்

 |
| ஊராட்சி ஒன்றியங்கள் | 
1. வேலூர் ஊராட்சி ஒன்றியம்
2. காட்பாடி ஊராட்சி ஒன்றியம்
3. குடியாத்தம் ஊராட்சி ஒன்றியம்
4. பேரணாம்பட்டு ஊராட்சி ஒன்றியம்
5. கீழ்வைத்தியனான்குப்பம் ஊராட்சி ஒன்றியம்
6. அணைக்கட்டு ஊராட்சி ஒன்றியம்

 |
| நாடாளுமன்றசட்டமன்றத் தொகுதிகள் | 
* வேலூர் மக்களவைத் தொகுதி

1. வேலூர்
2. காட்பாடி
3. குடியாத்தம்
4. கே வி குப்பம்
5. அணைக்கட்டு

 |
| இணையதளம் |    |
**வேலைத்துணுக்குப் பொருளாதாரம்** (gig economy) என்பது முழுநேர வேலைகளுக்குப் பதிலாக குறிப்பிட்ட வேலைத்துணுக்குகளைச் செய்துமுடிக்கும்படியான குறுகிய கால வேலை ஒப்பந்தங்களை அடிப்படையாகக் கொண்ட ஒன்றாகும். தகவல் தொழில்நுட்ப வளர்ச்சியானது வேலைத்துணுக்குப் பொருளாதாரத்தை சாத்தியப்படுத்தியுள்ள முக்கியமான காரணிகளில் ஒன்று. 

இது தொழில்முனைவோருக்கு அதிகாரம் அளிக்கும்; புதுமையாக்கத்தைக் கட்டற்றுப் பெருகச்செய்யும் என்றெல்லாம் ஒரு சாராரும், இது தொழிலாளர் தங்கள் தற்சார்பையும், உரிமைகளையும் இழந்து அடுத்த துண்டு வேலையைத் தேடியலையும் நிலைக்கு ஆளாக்கிவிடும் என்று ஒரு சாராரும் கருதுகின்றனர். அமெரிக்க குடியரசுத் தலைவர் தேர்தலில் குறிப்பிடத்தகுந்த விவாதப் பொருளாக வேலைத்துணுக்குப் பொருளாதாரம் உருவெடுத்திருக்கிறது.

வெளி இணைப்புகள்
---------------

* 'தி கார்டியன்' தளத்தில் அருண் சுந்தரராஜனின் கட்டுரை
* 'அப்படியொன்றும் பெரிய புரட்சியெல்லாம் நடந்துவிடவில்லை' எனச் சொல்லும் வால் ஸ்ட்ரீட் ஜர்னல் கட்டுரை
* 'வேலைத்துணுக்குப் பொருளாதாரம் வளர்ந்து வருகிறது' எனச் சொல்லும் வயர்டு.காம் கட்டுரை
* 'வேலைத்துணுக்குப் பொருளாதாரத்தின்' கெடுவிளைவுகளைச் சொல்லும் 'ஃபார்ச்சூன்' இதழ் கட்டுரை